《秋日杂感 其一》
清代·张綦毋

夜长不能寐，起坐天未明。众星何历历，月落参半横。

凉风飒然至，摵摵堕叶声。喟然发长叹，伫立以屏营。

感此时序变，慨与忧内并。念我蒲柳姿，岂任霜露更。

沧海无回波，昼日易西倾。人生苦役役，白首俄已成。

空怀千载上，但蕲后世名。

作者简介：张綦毋，字大可，号潜斋，平阳人。贡生。有《潜斋诗钞》。